Rachel Grepp Heimen Familiesenter

Rachel Grepp Heimen Familiesenter var en institusjon i Oslo fra 1967 til 2012 med tilbud til gravide, enslige forsørgere (både kvinner og menn) med barn og par med ett eller flere barn. Familiesenteret tok imot familier fra hele landet og samarbeidet med barnevernet, sosialkontorer, asylmottak og Kriminalomsorg i frihet.

Tilbudene som ble gitt, varierte fra omsorgsveiledning, terapi, sosial trening, norskopplæring med mer. marte meo-veiledning ble brukt for å forsterke samspillet mellom foreldre og barn. Målet med behandlingsopplegget var at familiene skulle oppleve mestring og ta tilbake kontrollen over eget liv.

Familiesenteret ble åpnet 22. november 1967 og hadde 21 leiligheter i et eget bygg i Maridalsveien 292 på Tåsen. Rachel Grepp Heimen Familiesenter var en stiftelse som ble eid og drevet av Det norske Arbeiderparti. Senteret var oppkalt etter helse- og kulturpolitikeren Rachel Grepp (1879–1961).

Senteret ble lagt ned 1. mai 2012Beate Riiser, Mødrehjem legges ned hos NRK.no, 15. september 2012. og bygget har blitt gjort om til kommunale leiligheter.

Referanser

Kategori:Norske stiftelser
Kategori:Byggverk i Oslo
Kategori:Nydalen
Kategori:Arbeiderpartiet
Kategori:Etableringer i 1967
Kategori:Opphør i 2012